SARL-NUUS SONDAG 13 NOVEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat aangekondig moet word dat die sleutel van Gerald Smith, 
ZS6IG, n goeie vriend van die Sasolburg en Vaaldriehoek amamateurradioklubs 
en mentor van baie radioamateurs op Woensdag 9 November stil geraak het. 


Ons innige meegevoel aan sy eggenote Kathy, ander familie en vriende. 
(POUSE) 
In die nuus vandag; 


MARITIEME MOBIELE NET BETROKKE BY REDDING VAN BEMAN- 
NING 


UITSLAE VAN RADIOAMATEUREKSAMEN BINNEKORT BEKEND 
CEPT GAAN n NUWE 500 kHz TOEKENNING BY WRGC-12 VOORSTEL 
WETENSKAPLIKES SPEEL TAFELTENNIS MET ENKELE ELEKTRONE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


MARITIEME MOBIELE NET BETROKKE BY REDDING VAN BEMAN- 
NING 


Die Suid-Afrikaanse Maritieme Net het gehelp met die redding van die seiljag 
“Wizard' wat aan Gerry Boshoff, ZS6SUN, behoort het. Die jag het n houer 
onder die water getref. Gerry het gereelde kontak met die SA Maritieme net 
gehou wat Graham Griggs, ZS2ABK, in staat gestel het om noodsaaklike inligt- 
ing aan die maritieme owerhede beskikbaar te stel. Die bemanning is gered en 
aan boord van n tenkskip geneem wat uit sy roete gestuur is na die plek waar 
die seiljag gesink het. 


Mark Steed, die diensbestuurder van die MRCOG, het n brief van dank van die 
vader van een van die bemanning aan Graham gestuur. Daarin staan: “Vanuit 
die MROGC bedank ons jou vir jou waardevolle bydrae wat bygedra het tot die 


sukses van hierdie reddingspoging. Dit is n verdienstelike diens wat jy voorsien 
en ons verhouding word hoog op prys gestel en deur die MROG waardeer”. 


Skakel vanoggend om 10:00 in op Amateurradio Vandag vir n volledige ver- 
slag deur Graham, ZS2ABK. Gaan na www.sarl.org.za en kies “Amateur Radio 
TODAY?” uit die linkerhandse spyskaart vir besonderhede oor frekwensies en 
uitsaaitye. 


UITSLAE VAN RADIOAMATEUREKSAMEN BINNEKORT BEKEND 


Die uitslae van die RAE sal vroeg hierdie week bekend raak met, die roepseine 
teen die einde van die week. Luisteraars mag onthou dat OKOSA gedurende 
Julie vanjaar die administrasieprosedure vir die uitslae van die RAE gewysig 
het. Die volgende bulletin is uitgereik: “Die SARL en OKOSA het weer die 
modereringsproses vir die radioeksamen onder oë geneem. Na elke eksamen 
sal n moderator deur die SARL aangestel die eksamenresultate nagaan en kon- 
troleer dat al die punte reg bereken is en dat al die vrae reg gemerk is. In n 
multikeuse-eksamen is n antwoord slegs reg of verkeerd, die eksaminator het 
geen diskresie nie. Daar is egter van tyd tot tyd gevalle waar die kandidaat baie 
hoë punte in een afdeling behaal maar net te kort skied om die minimum van 
50% in die ander afdeling te behaal. Dit is in sulke gevalle dat die moderator 
die antwoordstelle nagaan en n aanbeveling aan OKOSA doen”. 


Met hierdie nuwe prosedure kontroleer OKOSA die uitslae voor publikasie daar- 
van en dit neem gevolglik meer tyd in beslag, maar dit is uiteindelik die mees 
regverdige manier om die eksamenuitslae te hanteer. Dog, wanner die kandidate 
hulle roepseine teen Vrydag ontvang, mag hulle op die lug gaan en hoef hulle 
nie te wag vir die ontvangs van n offisiële brief, sertifikaat of lisensie nie. 


CEPT GAAN n NUWE 500 kHz TOEKENNING BY WRGC-12 VOORSTEL 


Die Europese Konferensie van Pos- en 'Telekommunikasie-administrasies, beter 
aan amateurs bekend as die C-E-P-T sê dat dit beplan om n voorstel by die 
2012 Wêreld Radiokommunikasiekonferensie vir n nuwe toekenning naby 500 
kHz aan amateurradio te ondersteun. 


Tydens die vergadering van die GEPT se WRGC-2 Konferensie-Voorbereidingsgroep 
wat van 1 tot 4 November in Boekarest, Roemenië, gehou is, is n Europese 
Gemeenskaplike Voorstel vir n 5 Watt Effektief Uitgestraalde Krag tussen 472 
en 480 kHz aan die amateurdiens toegeken word, aanvaar. Die nuwe band sal 
op n sekondêre basis met ander spektrumgebruikers wees. 


Die Europese Konferensie van Pos- en Telekommunikasie-administrasies sal nou 
die voorstel aan die Internasionale Kommunikasie-unie aanstuur en hoop dat 
dit in die agenda vir die WRC-12 ingesluit sal word. Dit moet daarop gelet 
word dat hierdie internasionale groep die blokstem van 48 nasies verteenwoordig 
aangaande die mosie vir die daarstelling van die 500 kHz amateurradioband. 


WETENSKAPLIKES SPEEL TAFELTENNIS MET ENKELE ELEKTRONE 


Wetenskaplikes van die Universiteit van Cambridge in die Verenigde Koninkryk 
het n verbasende graad van beheer oor die mees fundamentele aspek van n elek- 
troniese kring nl. die beweging van n elektron van een plek na n ander, bereik. 
Navorsers in die Cavendish laboratorium het n enkele elektron langs n draad 
beweeg deur dit meer as 60 keer heen en weer te 'stamp', baie soos die balletjie 
in tafeltennis. Die resultaat van die navorsing mag n toepassing in kwantum- 
rekenaartegniek vind deur byv. n 'kwantumgrepie' tussen die prosesseerder en 
die geheue oor te plaas. 


Veronderstel jy is by n party en jy wil na die ander kant van die vertrek gaan 
om daar met iemand te praat. Soos jy loop moet jy om mense beweeg wat loop, 
dans of net sommer in jou pad staan. Jy mag ook stop om vriende langs die 
pad te groet en teen die tyd dat jy die ander kant van die vertrek bereik, het jy 
vergeet wat jy wou sê. Sou dit nie lekker wees om tot bokant die mense opgelig 
te word en by jou bestemming neergelaat te word nie? 


Op n soortgelyke manier volg elektrone, wat n stroom deur n geleier dra, nie 
n direkte pad van een end na die ander end nie, maar volg hulle n ingewikkelde 
sigsagpatroon. Hierdie is n probleem met n elektron wat inligting oordra aan- 
gesien hy neig om dit te “vergeet”, of, meer wetenskaplik, die kwantumstatus 
verloor verband. 


In hierdie werk kan n enkele elektron in n klein gaatjie, genoem n kwan- 
tumpunt, net onder die oppervlak van n stukkie Galliumarsenide (GaAs) vas- 
gevang word. n Kanaal lei na n ander, leë, punt 4 mikron (miljoenste van n 
meter) langsaan. Die kanaal is in n hoër energievlak as die omliggende elek- 
trone. n Baie kort klankimpuls (slegs n paar biljoenste van n sekonde lank) 
word dan oor die oppervlakte, verby die punt, gestuur. Die gepaardgaande golf 
van elektriese potensiaal tel die elektron op wat dan in die kanaal na die ander 
punt beweeg en daar gevang word. n Klankimpuls wat uit die ander rigting 
gestuur word, stuur die elektron terug na die beginpunt en die proses word her- 
haal. Die elektron gaan heen en weer soos n tafeltennisbal. Sarsies van tot 60 
skote is al behaal voordat iets verkeerd loop. 


Hierdie is n tegnologie wat kwantumrekenaars moontlik maak. Baie werk word 
wêreldwyd verrig om hierdie tipe rekenaar te ontwikkel wat sekere komplekse 
probleme baie vinniger as die klassieke rekenaar behoort op te los. Min pogings 
is egter nog aangewend om verskillende onderdele soos prosesseerder en geheue 
met mekaar te verbind. Alhoewel eksperimente nognie getoon het dat elektrone 
hulle kwantumstatus “onthou' nie, is dit heel waarskynlik tog so. Dit sou hierdie 
metode n kandidaat maak om kwantumgrepe van inligting in n kwantumkring 
van n kwantumrekenaar te verskuif. 


KLUBNUUS 


Op 19 November 2011 kom die Overberg Amateurradioklub by die @TH van 
John, ZS1DI, en Judy, ZS1JEG, in Stanford byeen vir die HF-velddag sowel as 
die klub se AJV. Die klub sal ook die gasheer wees vir die Kaapse tak van die 


Antieke Draadloosvereniging en lede van daardie tak sal van hulle radios ten 
toon stel en ook gebruik. 


Vir amateurs met surplus toerusting, neem dit saam vir verkoop uit die katte- 
bak. 


Om 11:00 sal n kort vergadering gehou word. Na die vergadering sal daar n 
bring-en-braai wees, wat tot die aand laat te duur vir die wat gaan oornag. Neem 
asb. julle braaigereedskap en ook braaihout saam. Dromme sal beskikbaar wees. 


Besoekers is meer as welkom, gaan en neem deel aan die pret oor die naweek. 
Kontak Andre, ZS1A7Z, by 028 514 2018 of 072 729 1680, of vir Sam, ZS1OR, 
by 028 316 1470 of 073 250 0428 vir meer inligting of vir padaanwysings. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat sonvlek 1339 besig is om stadig te ver- 
gaan maar dat hy nog steeds oor genoeg energie beskik om M-klas fakkels kan 
voortbring. Verder is die son se oppervlakte oortrek met kleiner sonvlekke wat 
gunstige HF toestande verseker. 


Vir diegene wat hulle eie frekwensies voorspel, is die verwagte effektiewe son- 
vlektelling vir die week ongeveer 127, nog `n nuwe hoogtepunt vir hierdie siklus. 


20 tot 10 m gaan pret wees met verskeie openinge gedurende die verloop van die 
dag. Die hoër bande sal tipies eerste oopmaak om dan later deur die laer bande 
gevolg te word. 6 m is ook aktief met goeie TEP openinge van tyd-tot-tyd. 


Besoek gerus www.spaceweather.co.za vir meer inligting. 
DAGBOEK VAN GEBEURE 


13 November - Pears HF-kompetisie 12:00 tot 16:00 UTC. 19/20 November - 
SARL-velddagkompetisie. 27 November - GG-been van 80 m klubkompetisie. 
27 November - Digitale kompetisie. 30 November - Laaste dag vir insending 
van logstate vir PEARS HF DX-ekspedisie. 31 Januarie 2012 - Laaste dag 
vir insending van nominasies vir SARL-Raadslede en mosies vir die SARL se 
AJV in 2012. 31 Januarie 2012 - Sluitingsdatum vir insending van voorgestelde 
verhandelings vir SA AMSAT se Ruimtesimposium. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


